## Uredba o izmjenama i dopunama Zakona o prodaji stanova na kojima postoji stanarsko pravo

### NN 6/1992 (7.2.1992.), Uredba o izmjenama i dopunama Zakona o prodaji stanova na kojima postoji stanarsko pravo

# VLADA REPUBLIKE HRVATSKE

Na temelju članka 1. 7akona o ovlaštenju Vlade Republike Hrvatske za
donošenje uredbi kojima će uređivati pojedina pitanja iz djelokruga Sabora
RepubIike Hrvatske ("Narodne novine", broj 39/91 i 53A/91), Vlada
Republike Hrvatske na sjednici održanoj 6. veljače 1992. godine donijela
je

## UREDBU

### o izmjenama i dopunama Zakona o prodaji stanova na kojima postoji stanarsko pravo

Članak 1.

U Zakonu o prodaji stanova na kojima postoji stanarsko pravo ("Narodne
novine". broj 27/91) u članku 3. točka 1. se briše, a točke 2. i 3.
postaju točke 1. i 2.

Članak 2.

U stavku 2. članka 4. riječ "jedne" zamjenjuje se riječju
"dvije", a riječ "dvije" zamjenjuje se rijećju "jedne".

Članak 3.

U stavku 2 članka 7. riječi "godina dana" zamjenjuju se riječima
"dvije godine".

Članak 4.

U stavku 1. članka 10. iza točke 4. dodaje se zarez i nova točka 5.
koja glasi: "5. opći popust".

Članak 5.

U stavku 1. članka 13. iz alineje 4. briše se točka i dodaje se nova
alineja 5. koja glasi: "- 30% kada stan kupuje supružnik ili malodobno
dijete (usvojenik) stanara koji je poginuo u obrani suverene Republike
Hrvatske ili je smrtno stradao kao žrtva u tim oružanim sukobima."
Stavak 2. mijenja se i glasi: "Popust prema alinejama 1.-4. stavka
1. ovog članka može iznositi najviše 50% u slučaju isplate cijene stana
odjednom odnosno 35% u slučaju otplate, a kada se primjenjuje alineja 5.
najviše 80% u slučaju isplate cijene stana odjednom, odnosno 65% u slučaju
obročne otpl'ate". Stavak 5. briše se. Stavak 6. postaje stavak 5.

Članak 6.

U stavku 2. članka 12. riječi "Fakultet građevinskih znanosti"
zamjenjuje se riječima "Institut građevinarstva Hrvatske".

Članak 7.

Iza članka 13. dodaju se novi članci 13a: i 13b. koji glase:

"Članak 13a.

Opći popust koji se priznaje kupcu iznosi 30% cijene utvrđene prema
članku 10. stavak 1. točka 1.- 4. ovog zakona.

Članak 13b.

Malodobno dijete čija su oba roditelja poginula u obrani suverene Republike
Hrvatske ili su smrtno stradali kao žrtve u tim oružanim sukobima, ima
pravo na popust u visini 100% cijene stana utvrđene prema članku 10. stavak
1. točka 1. i 2. ovog zakona. U slučaju iz stavka 1. ovog članka malodobno
dijete nema pravo na povrat vlastitih sredstava koja je stanar uložio u
stan."

Članak 8.

Stavak 1. članka 17. mijenja se i glasi: "Rok obročne otplate ne
može biti duži od :32 godine, a visina godišnjeg obroka ne može biti manja
od 1,2% zbroja vrijednosti iz točke 1. i 2. stavka 1. članka 10. ovog zakona."

Članak 9.

U točki 1. stavka 1. članka 24. iza rečenice "za pribavljanje stanova
za preseljenje stanara iz stanova n privatnom vlasništvu", dodaju
se riječi "te za preseljenje stanara kojima su stanovi srušeni u oružanim
sukobima", a riječi za nadoknadu stanarima - građanskim osobama kod
kupnje stana iz stambenog fonda Jugoslavenske narodne armije" brišu
se.

Članak 10.

Članak 25. mijenja se i glasi: "Novac ostvaren prodajom stanova
koje prodaju poduzeća ili druge pravne osobe, osim općine odnosno grada,
koristi se:

- 20% za dodjelu nepovratne pripomoći za otplatu kamata stambenih kredita
i za kreditiranje pod povoljnim uvjetima pribavljanja stanova za potrebe
svojih radnika;

- 30% za izgradnju i popravak građevinskih objekata srušenih ili oštećenih
u oružanom sukobu;

- 35% za izvršavanje programa općina odnosno grada iz članka 24. ovog
zakona;

- 15% prema odluci prodavatelja. Novac iz alineje 2. stavka 1. ovog
članka doznačuje se Fondu za izgradnju i popravak građevinskih objekata
srušenih ili oštećenih u oružanom sukobu osnovanom pri Ministarstvu zaštite
okoliša, prostornog uređenja i stambeno-komunalne djelatnosti, a novac
iz alineje 3. stavka 1. ovog članka doznačuje se općini odnosno gradu."

Članak 11.

Iza članka 25. dodaju se novi članci 25a. i 25b. koji glase:

"Članak 25a.

Prodavatelj stana na kome je u oružanom sukobu nastala šteta veća od
10% njegove građevinske vrijednosti nije dužan doznačiti novac iz alineje
2. stavka 1. članka 25. ovog zakona Fondu iz stavka 2. članka 25. ovog
zakona, već ga je dužan koristiti prvenstveno za obnovu tog stana.

Članak 25b.

Visinu štete iz Članka 25a. ovog zakona utvrđuje sudski vještak prema
količini oštećenih elemenata primjenom cijene elemenata objavljenih u Biltenu
u standardnoj kalkulaciji radova u visokogradnji koji objavljuje Institut
građevinarstva Hrvatske, a koji je korišten kod utvrđivanja građevinske
vrijednosti dotičnog stana."

Članak 12.

U stavku 1. članka 28. riječ "jedne" zamjenjuje se riječju
"dvlje".

Članak 13.

Članak 29. briše se.

Članak 14.

Iza članka 31. dodaje se novi članak 31a. koji glasi: "Članak 31a.
Fond u stambenom gospodarstvu dužan je na zahtjev prodavatelja ili kupca
omogućiti korištenje podataka bitnih za prodaju stana (zapisnik o bodovanju
stana, površine stambenih i poslovnih prostora u zgradi i sl.)."

Članak 15.

U Članku 33. iza riječi "24" briše se točka, dodaje zarez
i riječi "25. i 25a.".

Članak 16.

Iza članka 33. dodaje se novi članak 33a. koji glasi:

"Članak 33a.

Novčanom kaznom od 10.000 do 25.000 hrvatskih dinara kaznit će se za
prekršaj odgovorna osoba fonda u stambenom gospodarstvu ako ne postupi
prema odredbi članka 31a. ovog zakona".

Članak 17.

Od dana stupanja na snagu ove uredbe prestaje važiti Uredba o korištenju
sredstava ostvarenih prodajom stanova na kojima postoji stanarsko pravo
("Narodne novine", broj 56/91 ).

Članak 18.

Ova uredba stupa na snagu osmog dana od dana objave u "Narodnim
novinama".

Klasa: 370-01 /92-03/06

Urbroj : 5030112-92-6

Zagreb, 7. veljače 1992.

Predsjednik

**dr. Franjo Gregurić, v. r.**

Uredba, NN 6/1992-97